Θεσσαλονίκη, 08/04/2025

**Η Lidl Ελλάς Μεγάλος Χορηγός του 19ου Διεθνούς Μαραθωνίου «Μέγας Αλέξανδρος»**

**Η εταιρεία προάγει τη σημασία της άσκησης για έναν συνειδητό και υγιεινό τρόπο ζωής, τρέχοντας για καλό σκοπό και στηρίζοντας χορηγικά μία από τις σπουδαιότερες αθλητικές γιορτές της χώρας.**

Για ακόμα μία χρονιά, η **Lidl Ελλάς** έδωσε δυναμικό «παρών» ως **Μεγάλος Χορηγός** του **Μαραθωνίου «Μέγας Αλέξανδρος»**, ενισχύοντας έμπρακτα τις αξίες της ομαδικότητας, της ευγενούς άμιλλας και της υγείας.Με αφοσίωση στην προώθηση ενός υγιεινού και δραστήριου τρόπου ζωής, η ομάδα της **Lidl Ελλάς** ξεπέρασε και φέτος τον εαυτό της, βιώνοντας την χαρά της προσπάθειας και της ομαδικότητας.

**Πάνω από 140 μέλη** του #teamLidl από τα καταστήματα, τα γραφεία και τα logistics centers σε όλη την Ελλάδα, από τη Σαντορίνη μέχρι το Κιλκίς, συμμετείχαν δυναμικά μαζί με τους φίλους και τις οικογένειές τους σε όλες τις κατηγορίες του αγώνα (Μαραθώνιος δρόμος, Δρόμος Υγείας 10.000μ. και Δρόμος Υγείας 5.000μ.), **καταγράφοντας συνολικά περισσότερα από 900 χιλιόμετρα**. Στο πλαίσιο της χορηγίας της, η Lidl Ελλάς φρόντισε για τη διατροφή και την ενυδάτωση των δρομέων, προσφέροντας περισσότερα από **20.000 ενεργειακά gel**, **10.000 μπάρες πρωτεΐνης** και **8.000** **μήλα**.

Ο Μαραθώνιος «Μέγας Αλέξανδρος», καλύπτει τη διαδρομή από την Πέλλα, την αρχαία πρωτεύουσα της Μακεδονίας, έως τη Θεσσαλονίκη, τη σύγχρονη ελληνική μητρόπολή της, ενώνοντας το ιστορικό παρελθόν της Μακεδονίας με το παρόν και το μέλλον.

Ο φετινός **19ος Μαραθώνιος «Μέγας Αλέξανδρος»** πραγματοποιήθηκε με απόλυτη επιτυχία **με τη συμμετοχή περισσότερων από 17.000 δρομέων** και χιλιάδων θεατών.Δρομείς κάθε ηλικίας από την Ελλάδα και από 71 χώρες του εξωτερικού είχαν την ευκαιρία να ζήσουν μία ξεχωριστή αθλητική εμπειρία γεμάτη έντονες στιγμές δυνατές επιδόσεις, αλλά και ρεκόρ συμμετοχών. Η διοργάνωση υποστήριξε και αγκάλιασε για ακόμα μία χρονιά την αγωνιστική συμμετοχή ευαίσθητων κοινωνικών ομάδων, δρομέων με παχυσαρκία, δρομέων τρίτης ηλικίας, δρομέων με κάθε είδους αναπηρία, ενθαρρύνοντας παράλληλα τη συμμετοχή οικογενειών μέσα από ένα πλούσιο πρόγραμμα παράλληλων εκδηλώσεων για παιδιά.

Για τη **Lidl Ελλάς** η προάσπιση της υγείας και της ευημερίας του κοινωνικού συνόλου αποτελεί αδιαπραγμάτευτη προτεραιότητα. Με συνέπεια και υπευθυνότητα, η εταιρεία προωθεί υγιεινές διατροφικές επιλογές και υποστηρίζει διοργανώσεις που εμπνέουν τους ανθρώπους να υιοθετήσουν έναν πιο δραστήριο και ισορροπημένο τρόπο ζωής.

**Σχετικά με τη διοργάνωση:**

Ο πρώτος Διεθνής Μαραθώνιος “ΜΕΓΑΣ ΑΛΕΞΑΝΔΡΟΣ” διεξήχθη την 16η Απριλίου 2006 και ήταν η απόρροια του οράματος αθλητικών, κοινωνικών και πολιτιστικών φορέων από όλη την Ελλάδα. Ο Μ.Ε.Α.Σ ΤΡΙΤΩΝ Θεσσαλονίκης, αδειοδοτήθηκε από την Παγκόσμια Ομοσπονδία Στίβου (IAAF) και υπό την αιγίδα του ΣΕΓΑΣ, της Ε.Ο.Ε, της Ελληνικής Εθνικής Επιτροπής για την UNESCO, καθώς και με τη συνεργασία πλήθους φορέων, θεσμικών υποστηρικτών, διοργανώνει το κορυφαίο για την Βόρεια Ελλάδα γεγονός, με αθλητική, κοινωνική, πολιτιστική, περιβαλλοντική, τουριστική και πάνω απ΄ όλα ιστορική σημασία, εξαιρετικό πρεσβευτή της πόλης μας, της Μακεδονίας μας και της χώρας μας, σ΄ όλο τον πλανήτη.

Ο Διεθνής Μαραθώνιος είναι μέλος της Διεθνούς Ένωσης Μαραθωνίων (AIMS), εντάσσεται ανελλιπώς στο ετήσιο επίσημο διεθνές καλεντάρι, αποκλείοντας παράλληλα το δικαίωμα οποιουδήποτε άλλου Μαραθωνίου παγκόσμια, να χρησιμοποιήσει το όνομα του Μεγάλου Αλεξάνδρου.

**Επισκεφθείτε τη Lidl Ελλάς και στα:**

[**corporate.lidl.gr**](https://corporate.lidl-hellas.gr/)

**team.**[**lidl**](https://team.lidl.gr/)**.gr**

[**facebook.com/lidlgr**](http://www.facebook.com/lidlgr/)

[**instagram.com/lidl\_hellas**](https://www.instagram.com/lidl_hellas/)

[**linkedin.com/company/lidl-hellas**](http://www.linkedin.com/company/lidl-hellas)

**youtube.com/user/lidlhellas**